
****

**ROPAŽU NOVADA PAŠVALDĪBA**

Reģ. Nr. 90000067986

Institūta iela 1A, Ulbroka, Stopiņu pagasts, Ropažu novads, LV-2130

Tālr. 67910518

[novada.dome@ropazi.lv](mailto:novada.dome@ropazi.lv)

Ulbrokā

**SAISTOŠIE NOTEIKUMI**

(Ropažu novadā)

2022.gada \_\_.\_\_\_\_\_\_\_\_\_\_\_\_\_ Nr.\_\_\_/22

Apstiprināti ar

Ropažu novada pašvaldības domes

25.05.2022. sēdes lēmumu Nr.1092

(protokols Nr.38/2022,51.§)

**Par pašvaldības nodevu par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā**

*Izdoti saskaņā ar likuma "*[*Par nodokļiem un nodevām*](https://likumi.lv/ta/id/33946-par-nodokliem-un-nodevam)*"*[*12. panta*](https://likumi.lv/ta/id/33946-par-nodokliem-un-nodevam#p12)*pirmās daļas 1.punktu un  
10. punktu un Ministru kabineta 2005. gada 28. jūnija  
noteikumu Nr. 480 "*[*Noteikumi par kārtību, kādā pašvaldības  
var uzlikt pašvaldību nodevas*](https://likumi.lv/ta/id/111605-noteikumi-par-kartibu-kada-pasvaldibas-var-uzlikt-pasvaldibu-nodevas)*"* [*16.1 punktu*](https://likumi.lv/ta/id/111605-noteikumi-par-kartibu-kada-pasvaldibas-var-uzlikt-pasvaldibu-nodevas#p16_1)

# I. Vispārīgie jautājumi

1. Saistošie noteikumi nosaka nodevu par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā, nodevas apmēru, tās aprēķināšanas, maksāšanas kārtību un personas, kas ir atbrīvojamas no nodevas samaksas Ropažu novada administratīvajā teritorijā, kā arī nodevas likmes par izziņu par jaunbūvi vai par būves neesamību dabā.
2. Nodevu maksā fiziskas un juridiskas personas, kuras kā būvniecības ierosinātāji, būvniecību reglamentējošajos normatīvajos aktos noteiktajā kārtībā saņem Ropažu novada pašvaldības Būvvaldes (turpmāk – būvvalde) būvatļauju vai atzīmi par būvniecības ieceres akceptu paskaidrojuma rakstā.

**II. Nodevas veidi un apmērs**

1. Nodeva par būvvaldes sagatavotu izziņu par jaunbūvi vai par būves neesību dabā ir **15 *euro*.**
2. Nodeva par būvniecības ieceres akcepta izdarīšanu, izdarot atzīmi paskaidrojuma rakstā ir **40 *euro*.**
3. Nodeva par būvatļaujas saņemšanu nosakāma pēc šādas formulas:

**Nodeva (N) = L x k1 x k2**, kur:

**L** – likme, kas atkarīga no plānotā objekta būvapjoma kopējās platības un ko veido visas izmaksas, kas rodas būvprojekta saskaņošanas laikā *(1.*[*pielikuma*](https://likumi.lv/ta/id/327657#piel0)*1. tabula)*.

**k1** – būves tipa koeficients, kas piemērojams saskaņā ar Būvju klasifikācijas izdevuma prasībām *(1.*[*pielikuma*](https://likumi.lv/ta/id/327657#piel0)*2. tabula)*.

**k2** – koeficients, kas piemērojams atkarībā no tā, vai objekts ir jaunbūve, pārbūve vai atjaunošana, vai restaurācija *(1.*[*pielikuma*](https://likumi.lv/ta/id/327657#piel0)*3. tabula)*.

1. Objektam, ko veido vairākas būves, kopējo nodevas apmēru nosaka, summējot katras būves nodevas apmēru.
2. Nodevas par būvatļaujas saņemšanu apmēru paaugstina 2 (divas) reizes, ja pirms būvniecības ieceres akcepta vai būvatļaujas izsniegšanas tiek konstatēta patvaļīga būvniecība.
3. **Nodevas maksāšanas kārtība, atvieglojumi**
4. Lai saņemtu atzīmi par būvatļaujā ietverto projektēšanas nosacījumu izpildi, kā arī, lai paskaidrojuma rakstā saņemtu atzīmi par būvniecības ieceres akceptu, persona iesniedz būvvaldei nodevas maksājumu apliecinošu dokumentu.
5. Nodevu par būvatļaujas izdošanu var apmaksāt:
   1. vienā maksājumā;
   2. 50 % apmērā pēc būvatļaujas saņemšanas, būvvaldes noteiktajā termiņā un 50 % apmērā pirms dokumentu iesniegšanas būvvaldē par būvatļaujā ietverto projektēšanas nosacījumu izpildi.
6. Ja būvvalde pieņem lēmumu par atteikumu akceptēt būvniecības ieceri – paskaidrojuma rakstu, nodeva par būvniecības ieceres akceptu tiek atmaksāta. Bet ne vēlāk kā mēneša laikā pēc iesnieguma par atmaksas pieprasījumu saņemšanas.
7. Par būves nojaukšanu nodevu neiekasē.
8. Nodeva iemaksājama Ropažu novada pašvaldības kasēs vai ieskaitāma pašvaldības norādītajā norēķinu kontā kredītiestādē saskaņā ar būvvaldes sagatavotu aprēķinu.
9. No nodevas samaksas atbrīvo:
   1. Ropažu novada pašvaldības struktūrvienības, pašvaldības iestādes, aģentūras un pašvaldības komercsabiedrības;
   2. personas, kas veic tādu būvobjektu būvniecību, kuru pasūtītājs ir pašvaldība;
   3. valsts pārvaldes institūcijas;
   4. personas ar pirmās vai otrās grupas invaliditāti, ja tās veic būvprojektēšanu un būvniecību savām vajadzībām;
   5. daudzbērnu ģimenes, ja tās veic būvprojektēšanu un būvniecību savām vajadzībām;
   6. represētās personas, ja tās veic būvprojektēšanu un būvniecību savām vajadzībām;
   7. personas, kuras savu dzīvesvietu deklarējušas Ropažu novadā, par būvniecības ieceres realizāciju vienā īpašumā, ja tās veic būvprojektēšanu un būvniecību savām vajadzībām (dzīvokļi, viendzīvokļa vai divdzīvokļu dzīvojamās mājas, saimniecības ēkas, garāžas individuālajai lietošanai);
   8. būvatļaujas saņēmēji, ja būvniecība tiek realizēta par pašvaldības budžeta līdzekļiem.
10. Šo noteikumu 13.4.-13.8.apakšpunktos minētās personas neatbrīvo no nodevas, ja objektā veikta patvaļīga būvniecība.
11. Persona, kurai ir tiesības uz atbrīvojumu no nodevas, iesniedzot būvniecības ieceres iesniegumu, pievieno iesniegumu ([2. pielikums](https://likumi.lv/ta/id/330547#piel2)).
12. **Noteikumu izpildes kontrole un atbildība par to neievērošanu**
13. Nodevas samaksu un saistošo noteikumu izpildi kontrolē būvvalde. Nodevas uzskaiti veic Ropažu novada pašvaldības Centrālās administrācijas Finanšu un grāmatvedības departaments.
14. Savlaicīgi nesamaksāto nodevu piedzen likumā "[Par nodokļiem un nodevām](https://likumi.lv/ta/id/33946-par-nodokliem-un-nodevam)" paredzētājā kārtībā.
15. **Noslēguma jautājumi**
16. Ar šo saistošo noteikumu spēkā stāšanās brīdi spēku zaudē:
    1. Ropažu novada pašvaldības 2015.gada 27.maija saistošie noteikumi Nr.5 “Par pašvaldības nodevu par būvatļaujas saņemšanu Ropažu novada būvvaldē”;
    2. Garkalnes novada domes 2016.gada 30.maija saistošie noteikumi Nr.7 “Par pašvaldības nodevu par būvatļaujas izdošanu un būvniecības ieceres akcepta izdarīšanu”;
    3. Stopiņu novada domes 2009.gada 25.februāra saistošo noteikumu Nr.04/09 “Par pašvaldības nodevām Stopiņu novada teritorijā” VII nodaļa “Nodeva par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā vai apliecinājuma kartē”.
    4. Inčukalna novada domes 2013.gada 16.oktobra saistošo noteikumu Nr.28/2013 “Par Inčukalna novada pašvaldības nodevām” 1.4., 2.1.19., 2.1.20., 2.1.21., 2.1.22., 2.1.23.apakšpunkti un V nodaļa “Nodevas par būvatļauju saņemšanu”.

Ropažu novada pašvaldības

domes priekšsēdētāja V.Paulāne

**1.pielikums**

Ropažu novada pašvaldības domes

2022.gada \_\_\_\_ saistošajiem noteikumiem Nr.\_\_\_/22

“Par pašvaldības nodevu par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā”

1. tabula. **Objekta būvapjoma (likme L) noteikšana – ēku (būvju) kopējā platība**

|  |  |  |
| --- | --- | --- |
| **Likme L (EUR)** | **Būves kopējā platība (m2) vai kopgarums (m)** | |
|  | no | līdz (ieskaitot) |
| 70 | 0 | 60 |
| 100 | 61 | 100 |
| 170 | 101 | 200 |
| 270 | 201 | 500 |
| 360 | 501 | 1000 |
| 540 | 1001 | 2000 |
| 700 | Virs 2001 | |

2. tabula. **Plānotās būves tipa koeficients – k1**  
(**k1** – būves tipa koeficients, kas piemērojams saskaņā ar Ministru kabineta 2018.gada 12.jūnija noteikumiem Nr.326 “Būvju klasifikācijas noteikumi”) )

|  |  |  |
| --- | --- | --- |
| **Kods** | **Ēkas vai būves tips** | **k1** |
| 1211 | Viesnīcu ēkas | 3.5 |
| 1220 | Biroju ēkas |
| 1230 | Vairumtirdzniecības un mazumtirdzniecības ēkas ² | 3.0 |
| 1261 | Pašizklaides pasākumu ēkas |
| 1252 | Rezervuāri, bunkuri, silosi un noliktavas |
| 1241 | Sakaru ēkas, stacijas, termināli un ar tām saistītās ēkas ² | 2.5 |
| 211 | Autostāvvietas komerciāliem nolūkiem ² |
| 1122 | Triju vai vairāku dzīvokļu ēkas 1, 3 | 2.0 |
| 1110 | Viendzīvokļa mājas komercnolūkiem 1 |
| 1121 | Divu dzīvokļu mājas komercnolūkiem 1 |
| 1251 | Rūpnieciskās ražošanas ēkas |
| 23 | Rūpnieciskās kompleksās būves |
| 1242 | Garāžu ēkas |
| 241 | Sporta un atpūtas būves |
| 1212 | Citas īslaicīgās apmešanās vietas |
| 2420 | Citas iepriekš neklasificētas, inženierbūves |
| 1274 | Citas iepriekš nekvalificētas, nedzīvojamās ēkas |
| 215 | Citas hidrobūves (dīķis) | 1.0 |
| 1130 | Dažādu sociālo grupu koplietošanas mājas |
| 1262 | Muzeji un bibliotēkas |
| 1263 | Skolas, universitātes un zinātniskās pētniecības ēkas |
| 1264 | Ārstniecības vai veselības aprūpes iestāžu ēkas |
| 1265 | Sporta ēkas |
| 1272 | Kulta ēkas |
| 1273 | Vēsturiskie vai aizsargājamie pieminekļi |
| 1110 | Viendzīvokļa mājas fiziskas personas individuālai lietošanai 1 |
| 1121 | Divu dzīvokļu mājas fiziskas personas individuālai lietošanai 1 |
| 1271 | Lauku saimniecību nedzīvojamās ēkas |
|  | Infrastruktūru veidojošie lineārie objekti (atbilstoši Būvju klasifikācijas kods): šosejas, ielas un ceļi; dzelzceļi; lidlauku skrejceļi; tilti un estakādes, tuneļi un pazemes ceļi; ostas, ūdensceļi, dambji un citas hidrobūves; cauruļvadi, sakaru un elektropārvades līnijas | 1.0 |

*Piezīmes:*

1. Šajās grupās ietvertas arī palīgēkas (garāžas un saimniecības ēkas u.c.) šo māju iedzīvotāju individuālajai lietošanai – klasifikācijas kods: 1101.

2. Autostāvvietām, degvielas (arī gāzes) uzpildes stacijām un citiem termināliem un citiem līdzīga veida objektiem likme L tiek piemērota atkarībā no apbūvētās teritorijas kopējās platības.

3. Atsevišķiem dzīvokļiem un piesaistītām (palīgtelpām) fiziskas personas individuālai lietošanai – k1=1,0.

4. Nedzīvojamās ēku grupās ir ietvertas atbilstošas nedzīvojamo ēku palīgēkas (pie nedzīvojamām ēkām uzbūvētas un to lietotāju vajadzībām izmantojamas saimniecības ēkas, garāžas, siltumnīcas, pagrabi un nojumes u.tml.) – klasifikācijas kods: 1201.

5. Nodeva par elektronisko sakaru tīkla būvniecības būvatļaujas izdošanu ir ne lielāka par 500 *euro*. Nodeva par būvniecības ieceres akceptu elektronisko sakaru tīkla pievada ierīkošanai vai būvniecībai ir ne lielāka par 20 *euro.*

3. tabula. **Veicamās būvniecības rakstura koeficients – k2**

|  |  |  |
| --- | --- | --- |
| **Nr.** | **Būvdarbu raksturs** | **k2** |
| 1 | Pārbūve / restaurācija | 1.2 |
| 2 | Jaunbūve | 1.0 |
| 3 | Atjaunošana | 0.8 |

**2.pielikums**

Ropažu novada pašvaldības domes

2022.gada \_\_\_\_ saistošajiem noteikumiem Nr.\_\_\_/22

“Par pašvaldības nodevu par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā”

**Ropažu novada būvvaldei**

**IESNIEGUMS  
par atbrīvošanu no pašvaldības nodevas samaksas par būvatļaujas izdošanu vai būvniecības ieceres akcepta izdarīšanu paskaidrojuma rakstā**

|  |  |
| --- | --- |
| **Nodevas samaksas iesniedzējs:** |  |
|  | |
|  | |
|  | |
| *(Fiziskām personām norāda: vārds, uzvārds, personas kods, deklarētās dzīvesvietas adrese, tālrunis, e-pasts. Juridiskām personām: nosaukums, reģistrācijas Nr., juridiskā adrese, kontakttālrunis, e-pasts*) | |

**Ziņas par būvniecības ieceri, par kuru tiek pieprasīts pašvaldības nodevas atbrīvojums:**

|  |
| --- |
|  |
|  |
| *(Būvniecības ieceres nosaukums)* |

**Lūdzu atbrīvot no pašvaldības nodevas samaksas** *(atzīmēt atbilstošo ar "X")* **-**

Atbilstoši Ropažu novada pašvaldības domes 2022.gada \_\_\_\_ saistošajiem noteikumiem Nr.\_\_\_/22 “Par pašvaldības nodevu par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā”:

* Ropažu novada pašvaldības struktūrvienība, pašvaldības iestāde, aģentūra vai pašvaldības komercsabiedrība;
* persona, kas veic tādu būvobjektu būvniecību, kuru pasūtītājs ir pašvaldība;
* valsts pārvaldes institūcija;
* persona, kurai piešķirta pirmās vai otrās grupas invaliditāte, kas veic būvprojektēšanu un būvniecību savām vajadzībām;
* daudzbērnu ģimene, ja tās veic būvprojektēšanu un būvniecību savām vajadzībām;
* represētā persona, ja tās veic būvprojektēšanu un būvniecību savām vajadzībām;
* persona, kura savu dzīvesvietu deklarējusi Ropažu novadā, par būvniecības ieceres realizāciju vienā īpašumā, ja veic būvprojektēšanu un būvniecību savām vajadzībām (dzīvokļi, viendzīvokļa vai divdzīvokļu dzīvojamās mājas, saimniecības ēkas, garāžas individuālajai lietošanai);
* būvatļaujas saņēmējs, ja būvniecība tiek realizēta par pašvaldības budžeta līdzekļiem.

Atbilstoši Ministru kabineta 2005.gada 2.jūlija noteikumiem Nr. 480 “Noteikumi par kārtību, kādā pašvaldības var uzlikt pašvaldību nodevas” 16.7.apakšpunkta nosacījumiem:

* elektroenerģijas energoapgādes komersants, kas ir licencēts vai atbilst noteikumiem par regulējamiem sabiedrisko pakalpojumu veidiem, ja plānotā būve (būvniecības ieceres objekts) būs energoapgādes komersanta īpašumā vai lietošanā un tiks tieši izmantota elektroenerģijas ražošanai vai pārvadei.

**Iesniegumam pievienoju šādus dokumentus:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parakstot šo iesniegumu, neiebilstu, ka iesnieguma izvērtēšanai norādītās ziņas tiks pārbaudītas nepieciešamajās datu bāzēs.

\_\_\_\_\_\_\_\_\_\_\_\_\_\_ *(vietas nosaukums) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)*

|  |  |  |  |  |
| --- | --- | --- | --- | --- |
|  | *(datums)* |  |  | *(paraksts)* |

**AIZPILDA BŪVVALDES AMATPERSONA**

|  |  |  |  |  |  |
| --- | --- | --- | --- | --- | --- |
| **Atzīme par nodevas atbrīvojuma piešķiršanu:** | | | |  | |
|  | | | | | |
|  | | | | | |
|  | | | | | |
|  | *(datums)* |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | *(amata nosaukums) (paraksts)* |

**Saistošo noteikumu Nr. \_\_\_/22**

**“Par pašvaldības nodevu par būvatļaujas izdošanu vai būvniecības ieceres akceptu, izdarot atzīmi paskaidrojuma rakstā”**

**paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | 1.1. Saskaņā ar Administratīvo teritoriju un apdzīvoto vietu likuma pārejas noteikumu 17.punktu 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz ar to jāpieņem jauni pašvaldības saistošie noteikumi.  1.2. Saistošie noteikumi izdoti atbilstoši likuma "[Par nodokļiem un nodevām](https://likumi.lv/ta/id/33946-par-nodokliem-un-nodevam)" [12. panta](https://likumi.lv/ta/id/33946-par-nodokliem-un-nodevam#p12) pirmās daļas 1. un 10. punkta nosacījumiem, kas nosaka, ka pašvaldības domei ir tiesības Ministru kabineta noteikumos noteiktajā kārtībā savā administratīvajā teritorijā uzlikt pašvaldības nodevas par pašvaldības domes izstrādāto oficiālo dokumentu un apliecinātu to kopiju saņemšanu, un būvatļaujas izdošanu vai būvniecības ieceres akceptu, izdarot atzīmi paskaidrojuma rakstā vai apliecinājuma kartē, būvniecību reglamentējošo normatīvo aktu noteiktajā kārtībā.  Savukārt Ministru kabineta 2005. gada 28. jūnija noteikumu Nr. 480 "[Noteikumi par kārtību, kādā pašvaldības var uzlikt pašvaldību nodevas](https://likumi.lv/ta/id/111605-noteikumi-par-kartibu-kada-pasvaldibas-var-uzlikt-pasvaldibu-nodevas)" (turpmāk tekstā – MK noteikumi) 16.1punkts nosaka, ka pašvaldības domei ir tiesības saistošajos noteikumos par pašvaldības nodevas uzlikšanu papildus šo MK noteikumu [16.punktā](https://likumi.lv/ta/id/111605#p16) minētajām personām no­teikt personas, kas ir atbrīvojamas no nodevas samaksas. Savukārt MK noteikumu 15.2 punkts nosaka, ka nodevu par elektronisko sakaru tīkla būvniecības būvatļaujas izdošanu pašvaldība ir tiesīga noteikt ne lielāku par 500 euro. Nodevu par būvniecības ieceres akceptu elektronisko sakaru tīkla pievada ierīkošanai vai būvniecībai pašvaldība ir tiesīga noteikt ne lielāku par 20 euro. |
| 2. Īss projekta satura izklāsts | 2.1. Saistošie noteikumi nosaka, kā Ropažu novada pašvaldības teritorijā tiek piemērota pašvaldības nodeva par būvatļaujas saņemšanu vai būvniecības ieceres akceptu, izdarot atzīmi paskaidrojuma rakstā, kā arī nodevas maksāšanas kārtību un atvieglojumus. Saistošie noteikumi nosaka arī nodevu par Ropažu novada pašvaldības būvvaldes oficiālo dokumentu (izziņas) saņemšanu. |
| 3. Informācija par plānoto projekta ietekmi uz pašvaldības budžetu | Saskaņā ar likuma "[Par pašvaldībām](https://likumi.lv/ta/id/57255-par-pasvaldibam)" [43.](https://likumi.lv/ta/id/57255-par-pasvaldibam#p43)¹ panta otro daļu, izstrādājot saistošo noteikumu projektu par pašvaldības nodevām, paskaidrojuma rakstā neiekļauj informāciju par plānoto projekta ietekmi uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Tieša ietekme uz uzņēmējdarbības vidi nav plānota. |
| 5. Informācija par administratīvajām procedūrām | 5.1. Ropažu novada pašvaldības Būvvalde ir institūcija, kurā persona var vērsties saistošo noteikumu piemērošanā.  5.2. Kontroli par nodevas saņemšanu, saistošo noteikumu ievērošanu un iekasēšanu veic Ropažu novada pašvaldības būvvalde. Kontroli par nodevas uzskaiti un sadalījumu veic Ropažu novada pašvaldības Centrālās administrācijas Finanšu un grāmatvedības departaments.  5.3. Saistošie noteikumi tiks publicēti oficiālajā izdevējā “Latvijas Vēstnesis” un Ropažu novada pašvaldības tīmekļvietnē www.ropazi.lv. |
| 6. Informācija par konsultācijām ar privātpersonām | 6.1. Pēc saistošo noteikumu projekta un tam pievienotā paskaidrojuma raksta izskatīšanas domes pastāvīgās komitejas sēdē un publicēšanas pašvaldības tīmekļvietnē www.ropazi.lv un saņemto sabiedrības pārstāvju izteikto priekšlikumu vai iebildumu apkopošanas, izvērtējot lietderības apsvērumus, tie tiks iekļauti saistošajos noteikumos.  6.2. Sabiedrības līdzdalības veids – informācijas publicēšana pašvaldības mājaslapā internetā un iesniegto priekšlikumu izvērtēšana. |

Ropažu novada pašvaldības

domes priekšsēdētāja V.Paulāne